OpenLLM-France/wikimedia huggingface dataset:
# Saint-Ferjeux

Saint-Ferjeux és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 66 habitants.

## Demografia
### Població

El 2007 la població de fet de Saint-Ferjeux era de 66 persones. Hi havia 26 famílies, de les quals 6 eren unipersonals (3 homes vivint sols i 3 dones vivint soles), 10 parelles sense fills i 10 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 26 eren l'habitatge principal de la família i 3 estaven desocupats. 28 eren cases i 1 era un apartament. Dels 26 habitatges principals, 22 estaven ocupats pels seus propietaris i 4 estaven llogats i ocupats pels llogaters; 3 tenien tres cambres, 6 en tenien quatre i 17 en tenien cinc o més. 25 habitatges disposaven pel capbaix d'una plaça de pàrquing. A 11 habitatges hi havia un automòbil i a 14 n'hi havia dos o més.

## Economia

El 2007 la població en edat de treballar era de 40 persones, 29 eren actives i 11 eren inactives. De les 29 persones actives 27 estaven ocupades (16 homes i 11 dones) i 2 estaven aturades (1 home i 1 dona). De les 11 persones inactives 5 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

L'any 2000 a Saint-Ferjeux hi havia 3 explotacions agrícoles que ocupaven un total de 201 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Saint-Ferjeux a l'INSEE.
* Évolution et structure de la population Fitxa amb el detall de dades de Saint-Ferjeux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Dihidrogenfosfat de calci

El dihidrogenfosfat de calci (altrament conegut com a fosfat de monocalci o superfosfat triple) és una sal de l'àcid fosfòric i el catió calci la qual fórmula és ${\ce {Ca(H2PO4)2}}$. Normalment es troba en la forma de monohidrat (""MCP" o "MCP-M"), Ca(H₂PO₄)₂·H₂O. Les dues sals es fan servir com agents fermentadors químics en productes de forneria.

## Preparació

Es produeix tractant hidròxid de calci amb àcid fosfòric:
    Ca(OH)₂ + 2 H₃PO₄ → Ca(H₂PO₄)₂ + 2 H₂O

## Referències

* ↑ Schrödter, Klaus; Bettermann, Gerhard; Staffel, Thomas; Wahl, Friedrich; Klein, Thomas. Phosphoric Acid and Phosphates (en anglès). Weinheim, Germany: Wiley-VCH Verlag GmbH & Co. KGaA, 2008-01-15, p. a19_465.pub3. DOI 10.1002/14356007.a19_465.pub3. ISBN 978-3-527-30673-2.

## Bibliografia

* Havlin, J.L.; Beaton, J.D.; Tisdale, S.L.; Nelson, W.L.. Soil fertility and fertilizers: an introduction to nutrient management. 7a edició. Upper Saddle River, N.J.: Pearson Prentice Hall, 2005. ISBN 0-13-027824-6.
# Donat II el gran

Donat II el Gran (en llatí Donatus Magnus) (segle iii – circa 355) va ser el cap dels donatistes. Va arribar a bisbe de Cartago.
Va succeir l'any 313 a Majorí, primer bisbe donatista de Cartago (311-313). El Concili d'Arle de l'any 314 el va condemnar per cismàtic, i en altres sínodes també el van condemnar, però sempre es va negar a sotmetre's i tampoc no va acceptar regals ni suborns. L'any 347 va haver d'anar exiliat per força a la Gàl·lia, per ordre de l'emperador Constant, i hi va morir potser el 355.
Aquest cisma dels donatistes va ser el més important amb el que es va enfrontar l'església cristiana en aquella època, i, encara que es va circumscriure bàsicament al nord d'Àfrica, va provocar durant tres segles molts escàndols i molts enfrontaments sagnants. Condemnats i castigats per Constantí el Gran, que finalment els va tolerar, perseguits per Constant i afavorits per Julià, els seguidors d'aquesta secta van aconseguir el seu moment més important a principis del segle v, quan tenien més de quatre-cents bisbes a la seva església, i gairebé superaven als catòlics en nombre. Agustí d'Hipona, recolzat per un edicte de Flavi Honori, els va contenir durant un temps, ajudat per les autoritats civils, però després de la invasió de Genseric, a qui es van unir per lluitar contra els qui els castigaven, van renéixer amb molta força. El papa Gregori el Gran els va denunciar diverses vegades, i sembla que van subsistir fins a la invasió dels sarraïns i la instauració de l'islam.

## Referències

* ↑ Smith, William (ed.). «Donatus». A Dictionary of Greek and Roman biography and mythology. [Consulta: 20 juliol 2022].
# Donatella Moretti

Donatella Moretti (Perusa, Itàlia, 17 de setembre de 1943) és una coneguda cantant italiana. L'any 1965 enregistrà un EP en català, compartit amb tres cantants italians més (Jimmy Fontana, Rita Pavone i Gianni Morandi). La seva cançó es deia "He vist com sorties".

## Discografia

* 1964 - Il diario d'una sedicenne (RCA Italiana, PML 10355)
* 1971 - Storia di storie (King, NLU 62014)
* 1974 - Canto terzi
* 1985 - Zucchero filato
* 1988 - Caleidoscopio

## Referències

* ↑ Clemente, Federico; Palmesi, Daniele. «Moretti Donatella» (en italià). TotoTruffa2002. Arxivat de l'original el 2021-08-05. [Consulta: 5 agost 2021].
* ↑ «El món (Jimmy Fontana, Donatella Moretti, Rita Pavone, Gianni Morandi)». Viasona, 1965. [Consulta: 5 agost 2021].
* ↑ Roura, Jordi; Martí Fabra, Jordi. «Canzone nostra». Sons de la Mediterrània. [Consulta: 5 agost 2021].

## Enllaços externs

* Informació discogràfica sobre Donatella Moretti (italià)
* Entrevista a aquesta cantant Arxivat 2011-06-10 a Wayback Machine. (italià)
* Més informació musical sobre aquesta artista Arxivat 2005-04-11 a Wayback Machine. (italià)
# Diriangén Fútbol Club

El Diriangén Fútbol Club és un club nicaragüenc de futbol de la ciutat de Diriamba.
Va ser fundat el 2017. És el club amb més títols del país.

## Palmarès

* Lliga nicaragüenca de futbol:
** 1940, 1941, 1942, 1943, 1944, 1945, 1949, 1953, 1956, 1959, 1969, 1970, 1974, 1981, 1982, 1983, 1987, 1989, 1992, 1995, 1996, 1997, 2000, 2005, 2006, Clausura 2018
* Copa nicaragüenca de futbol:
** 1996, 1997

## Futbolistes destacats

* Roberto Chanampe
* Diego Campos
* Sebastián Acosta
* Yilberto Morales
* Adrian Moura
* Manuel "Catarro" Cuadra (1939-1944)
* Livio Bendaña
* Mauricio Cruz

## Entrenadors destacats

* Mauricio Cruz (2005, 2008-)
* Róger "Pinocho" Rodríguez (2006)
* Martín Mena (2007)

## Referències

* ↑ Cien años del Diriagén Arxivat 2019-05-05 a Wayback Machine. elnuevodiario.com.ni
* ↑ «Nicaragua - List of Champions». RSSSF. [Consulta: 9 febrer 2019].
* ↑ «Nicaragua - List of Cup Winners». RSSSF. [Consulta: 9 febrer 2019].

## Enllaços externs

* Web sobre el club
* Article a La Prensa Arxivat 2009-02-12 a Wayback Machine.
# Directriu

S'anomena directriu allò que marca les condicions en què es genera alguna cosa.
En geometria la directriu és aquella línia, superfície o volum que determina les condicions de generació d'una altra línia, superfície o volum (que es diu generatriu).
Si la directriu és una línia recta, i la generatriu és una altra línia recta que gira entorn d'ella, conformarà una superfície cònica, cilíndrica, etc. Si la generatriu és corba genera esferes, lipsoides, etc. Si la generatriu es desplaça sobre una o més directrius, genera una superfície reglada.
La directriu pot ser una línia corba, per exemple, una circumferència generatriu que roda sobre una altra circumferència, tangencialment. Un punt vinculat a ella descriu una trajectòria corba que s'anomena ruleta cicloïdal.

## Corbes conformades per circumferències directrius

* Epicicloide, la corba que descriu un punt situat sobre una circumferència generatriu que roda –sense lliscament– sobre una circumferència directriu , tangencialment. També s'utilitza en termes gerencials.
* Hipocicloide, la corba que descriu la trajectòria d'un punt situat sobre una circumferència generatriu que roda per l'interior d'una altra circumferència directriu , sense lliscament.
* Epitrocoide, la corba que descriu un punt vinculat a una circumferència generatriu que roda –sense lliscament– sobre una circumferència directriu , tangencialment.
* Hipotrocoide, la corba plana que descriu un punt vinculat a una circumferència generatriu que roda dins d'una circumferència directriu , tangencialment, sense lliscament.

## Referències

* ↑ James Stewart i Jorge Humberto Romo. Cálculo de una variable: Trascendentes tempranas. Publicat per Cengage Learning Editors.
* ↑ «Directriu». Gran Enciclopèdia Catalana. Barcelona: Grup Enciclopèdia Catalana.
# Direstüi

Direstüi (en rus: Дырестуй) és un poble de la República de Buriàtia, a Rússia, segons el cens del 2010 tenia 1.095 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Dècada del 920
## Esdeveniments

* Comença l'edat d'or de l'imperi de Ghana
* Unió de Navarra i el comtat d'Aragó
* El poble tolteca s'estableix a Mèxic
* Odó de Cluny assigna una lletra a cada nota de l'escala musical, fet que encara perdura als països anglosaxons
* Es crea el califat de Còrdova

## Personatges destacats

* Alfons IV de Lleó.
* Enric I d'Alemanya.
* Esteve VII.
* Hug el Gran.
* Joan X.
* Papa Lleó VI.
* Marozia.
* Sanç I de Navarra.
# Dècada del 930
## Esdeveniments

* Burgos es converteix en la capital del regne de Castella
* Creació de l'assemblea nacional (poder legislatiu) més antiga encara en vigor a Islàndia
* L'emperador romà d'Orient atorga privilegis comercials a Venècia
* Fundació de l'Orde de Cluny
* 934 - L'erupció del volcà Eldja provoca la major inundació de basalt coneguda
* Còrdova esdevé la major ciutat del món
* 937 Unificació de la Gran Bretanya
* Batalla de Simancas
* Independència del Vietnam (escindit de la Xina)

## Personatges destacats

* Alfons IV de Lleó
* Enric I d'Alemanya
* Esteve VII i Esteve VIII
* Joan XI
* Lleó VII
* Odon de Cluny
* Otó I
# Ruit (cràter)

Ruit és un cràter d'impacte en el planeta Venus de 6,4 km de diàmetre. Porta el nom d'un antropònim polinesi, i el seu nom va ser aprovat per la Unió Astronòmica Internacional el 1997.

## Referències

* ↑ «Ruit». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Sakura (Saitama)

Sakura (桜区, Sakura-ku) és un dels deu districtes urbans de la ciutat de Saitama, capital de la prefectura homònima, a la regió de Kanto, Japó. El nom del districte vé del sakura o cirerer florit, arbre abundant als parcs i carrers del districte. Es tracta d'un districte principalment residencial.

## Geografia

El districte de Sakura es troba a l'extrem sud-occidental de la ciutat de Saitama, a la plana per on flueix els rius Ara i Kamo. Fins a l'any 2001, tot el territori del districte pertanyia a l'antiga ciutat d'Urawa. El districte de Sakura limita amb els districtes de Nishi i Ōmiya al nord, Chūō i Minami a l'est. Tambe limita a l'oest amb els municipis d'Asaka, Shiki i Fujimi.

## Història

El territori del districte de Sakura va ser part de l'antiga ciutat d'Urawa, capital de la prefectura de Saitama des de 1955 fins a l'1 de maig de 2001, quan Urawa es dissolgué per tal de fundar la nova ciutat de Saitama. L'1 d'abril de 2003, Saitama va esdevindre una ciutat designada pel govern del Japó, fundant-se automàticament el districte de Sakura. Els limits del districte de Sakura coincideixen pràcticament amb els de l'antic barri d'Urawa i municipi independent d'Okubo, dissolt el 1955.

## Transport
### Ferrocarril

* Companyia de Ferrocarrils del Japó Oriental (JR East)
** Nishi-Urawa
L'estació de Naka-Urawa es troba als limits del districte, però administrativament pertany al districte de Minami.

### Carretera

* Autopista Metropolitana de Tòquio
* Nacional 17 - Nacional 463
* Diverses vies prefecturals

## Referències

* ↑ https://map.yahoo.co.jp/address?ac=11106
# Dragon Nest

Dragon Nest és un videojoc MMORPG desenvolupat pels sud-coreans Eyedentity. La selecció de personatges inclou la personalització de cada part del personatge en base un conjunt d'elements ja definits pels desenvolupadors del videojoc. Hi ha disponibles les classes a elegir de: paladí, mag, i clergue. Hi ha una pel·lícula del 2015 basada en el videojoc anomenada Dragon Nest: Warrior's Dawn. També trau una sèrie d'animació homònima començant a emetre-la en març de 2016.

## Referències

* ↑ Zhang, C., Phang, C. W., Zeng, X., Wang, X., Xu, Y., Huang, Y., & Contractor, N. «Circadian Rhythms in Socializing Propensity». PloS one, 10, 9, 2015. DOI: 10.1371/journal.pone.0136325.
* ↑ «Dragon Nest». 3dJuegos. [Consulta: 22 març 2016].
* ↑ Jung, S. H., Lee, W. B., Lee, D. L., & Kyung, B. P. «Automated Customizing System for Effective Expression of Emotion». Indian Journal of Science and Technology, 8, S7, 2015, pàg. 711-717. DOI: 10.17485/ijst/2015/v8iS7/70473.
* ↑ Orozco Gálvez, Ricardo; Patiño Torres, José Fernando «Investigaciones sobre videojuegos masivos en línea: hacia un estado de la cuestión». Revista Ciencias Humanas, 11, 1, 2015, pàg. 15-26. Arxivat de l'original el 2016-04-06 [Consulta: 22 març 2016].
* ↑ «Dragon Nest: Warriors' Dawn». FilmAffinity. [Consulta: 22 març 2016].
* ↑ «Dragon Nest Animation Special Episode Will Be Released March 31». MMOSite, 15-03-2016 [Consulta: 22 març 2016]. Arxivat 24 de març 2016 a Wayback Machine. «Còpia arxivada». Arxivat de l'original el 2016-03-24. [Consulta: 22 març 2016].

## Enllaços externs

* Lloc web oficial North America Arxivat 2015-06-28 a Wayback Machine.
* Lloc web oficial of Dragon Nest SEA Arxivat 2011-07-08 a Wayback Machine.
* Lloc web oficial de Dragon Nest Europe
# Dragon Rapide (pel·lícula)

Dragon Rapide és una pel·lícula espanyola de 1986 dirigida per Jaime Camino i basada en els esdeveniments previs a l'aixecament de Francisco Franco el 18 de juliol de 1936. Va comptar amb la col·laboració d'Ian Gibson com a assessor històric.

## Argument

El general Franco es troba a les Illes Canàries. Insta certs generals de confiança perquè contractin un avió (Dragon Rapide) a Londres perquè l'ajudin a arribar al Marroc i encapçalar la imminent sublevació. Per a això té el suport d'un nodrit grup de militars marroquins.

## Repartiment

* Juan Diego: Francisco Franco
* Vicky Peña: Carmen Polo
* Manuel de Blas: General Mola
* Pedro Díez del Corral: Francisco Franco Salgado-Araujo
* Eduardo Macgregor: General Fanjul
* Saturno Cerra: General Kindelán
* Santiago Ramos: Luis Bolín
* José Luis Pellicena: José Calvo Sotelo
* Ángela Rosal
* Francisco Casares
* Laura García Lorca
* Micky Molina
* Rafael Alonso
* Josep Maria Caffarel i Fàbregas
* Antonio Canal
* Conrado San Martín
* José María Escuer
* José Lifante

## Premis i nominacions
### Premis

* 1987. Goya a la millor direcció artística per Félix Murcia
* 1987. Goya al millor maquillatge i perruqueria per Fernando Florido

### Nominacions

* 1987. Goya al millor actor per Juan Diego
* 1987. Goya a la millor música original per Xavier Montsalvatge
* 1987. Goya al millor disseny de vestuari per Javier Artiñano i Elisa Ruiz

## Referències

* ↑ filmaffinity. Dragon Rapide (en castellà). filmaffinity.
* ↑ Dragon Rapide (en anglès).
* ↑ fotogramas. Les mil cares de Juan Diego (en castellà). fotogramas.
# Pieter Maessins

Pieter Maessins (Gant, 16 de gener, 1505 - Benfeld, 16 de març de 1562), fou un compositor i organista flamenc.
Després de fer estades a Tournai (Bèlgica), Praga a la República Txeca per fi s'establí a Viena on entrà al servei de Maximilià II, i on més tard es va convertir en el mestre de capella de l'església de Notre-Dame a Courtrai, càrrec en què el 12 d'abril de 1543 fou substituït per Eustatius Barbion. No s'han trobat més dades d'aquest músic neerlandès.

## Referències

* https://hispanicpolyphony.eu/person/29001 Arxivat 2020-12-02 a Wayback Machine.
* Antoni Llofriu Prohens, "Maessens [Maessins], Pieter [Massenus, Moderatus, Petrus]", Llibres de la polifonia hispànica, ed. E. Ros-Fábregas
# Cafetita

La cafetita és un mineral de la classe dels òxids. Pren el seu nom de la seva composició: Ca-Fe-Ti.

## Característiques

La cafetita és un òxid de fórmula química CaTi₂O₅·H₂O. Cristal·litza en el sistema monoclínic. La seva duresa a l'escala de Mohs és 4 a 5.
És un mineral de color groc pàl·lid o incolor, és un mineral molt rar.

## Formació i jaciments

Els exemplars d'aquest mineral es troben a Afrikanda, Península de Kola, Rússia.

## Referències

* ↑ «Cafetite» (en anglès). Mindat. [Consulta: 7 novembre 2015].
* ↑ «Cafetite Mineral Data». [Consulta: 9 juliol 2024].
* ↑ «Dades sobre la Cafetita» (en castellà). [Consulta: 10 abril 2016].
* ↑ American Mineralogist (en anglès). 1960, p. 476.
* ↑ American Mineralogist (1986) (en anglès), p. 1045.
# Claremont (Virgínia)

Claremont és una població dels Estats Units a l'estat de Virgínia. Segons el cens del 2000 tenia 343 habitants.

## Demografia

Segons el cens del 2000, Claremont tenia 343 habitants, 147 habitatges, i 99 famílies. La densitat de població era de 52,1 habitants per km².
Dels 147 habitatges en un 23,1% hi vivien nens de menys de 18 anys, en un 53,7% hi vivien parelles casades, en un 9,5% dones solteres, i en un 32% no eren unitats familiars. En el 27,9% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,83.
Per edats la població es repartia de la següent manera: un 19,8% tenia menys de 18 anys, un 5,8% entre 18 i 24, un 25,7% entre 25 i 44, un 31,5% de 45 a 60 i un 17,2% 65 anys o més.
L'edat mediana era de 44 anys. Per cada 100 dones de 18 o més anys hi havia 92,3 homes.
La renda mediana per habitatge era de 34.643 $ i la renda mediana per família de 46.667 $. Els homes tenien una renda mediana de 42.250 $ mentre que les dones 30.000 $. La renda per capita de la població era de 22.741 $. Entorn del 6,3% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Claremont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Claremont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Psychoda buxoides

Psychoda buxoides és una espècie d'insecte dípter pertanyent a la família dels psicòdids que es troba al Brasil i Costa Rica (incloent-hi la província de Guanacaste).

## Referències

* ↑ uBio (anglès)
* 1 2 Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* 1 2 Catalogue of Life (anglès)
* ↑ uBio (anglès)
* ↑ Danilo Cordeiro, Freddy Bravo i Claudio J. B. de Carvalho, 2011. Taxonomy of Brazilian Psychoda (Latreille, 1796) (Diptera, Psychodidae) with the description of thirteen new species. Zootaxa 3101: 1–37.
* ↑ Instituto Nacional de Biodiversidad de Costa Rica (castellà)
* ↑ Global Species Arxivat 2016-03-04 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# Psychoda buxtoni

Psychoda buxtoni és una espècie d'insecte dípter pertanyent a la família dels psicòdids que es troba a Europa: la Gran Bretanya.

## Referències

* ↑ uBio (anglès)
* 1 2 Withers, P., 1988. Revisionary notes on British species of Psychoda (Latreille) (Diptera, Psychodidae) including new synonyms and a species new to science. British Journal of Entomology and Natural History, 1(2):69-76.
* 1 2 Catalogue of Life (anglès)
* ↑ uBio (anglès)
* ↑ The Society for the study of flies (Diptera) (anglès)
* ↑ Global Species Arxivat 2016-03-04 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-04 a Wayback Machine. (anglès)

## Enllaços externs

* ION (anglès)
* BioLib (anglès)
# Psychoda bogotensis

Psychoda bogotensis és una espècie d'insecte dípter pertanyent a la família dels psicòdids que es troba a Sud-amèrica: Colòmbia.

## Referències

* ↑ uBio (anglès)
* 1 2 Wagner, R, Joost W., 1994. On a small collection of Psychodidae (Diptera) from Colombia. Studies on Neotropical Fauna and Environment. 29:75-86.
* 1 2 Catalogue of Life (anglès)
* ↑ uBio (anglès)
* ↑ Bejarano, E. E., 2006. Lista actualizada de los psicódidos (Diptera: Psychodidae) de Colombia. Folia Entomologica Mexicana 45/1:47–56. (castellà)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Província de Çorum

Çorum és una província a la Regió de la Mar Negra de Turquia, tot i que es troba cap a l'interior i té més característiques de la Regió d'Anatòlia Central que de la costa de la Mar Negra. La capital és la ciutat de Çorum
Amb jaciments arqueològics importants que es remunten 5.000 anys enrere i una bellesa natural única, Çorum és atractiu per als visitants.

## Geografia

La província de Çorum és una mescla de muntanyes i altiplans, alguns dels quals estan banyats pels rius Kızılırmak i Yeşilırmak. La província inclou atractives i altes prades, muntanyes per practicar senderisme i la possibilitat de fer excursions des de les ciutats i els pobles de la rodalia.

## Història

Les excavacions mostren que l'àrea de Çorum estava habitada durant el paleolític, el període Neolític i la 4a etapa de l'Eneolític. Les restes d'aquests períodes s'han trobat a Büyük, Güllüce, Eskiyapar i Kuşsaray.
En temps posteriors Çorum i els seus voltants van ser dominats pels hitites i al districte de Boğazkale s'hi pot trobar un dels assentaments hitites més importants d'Anatòlia. La UNESCO va incloure les ruïnes de Hattusa, la capital de l'Imperi Hitita des del 1700 aC fins al 1200 aC, com a Patrimoni de la Humanitat. Un altre lloc hitita important inclou els temples a l'aire lliure de Yazilikaya i Alacahöyük, les tombes reials i les excavacions de Boğazköy, que inclouen inscripcions que demostren contactes comercials entre els hitites i l'antic Egipte.
Després van venir altres civilitzacions: els frigis, que deixaren restes a Pazarli, al nord de Çorum;
I posteriorment, els cimmeris, medes, perses, gàlates, romans, romans d'Orient, seljúcides, danixmendites, mongols, eretnaoğulları, Burhan al-Din i finalment l'Imperi Otomà. A més de restes arqueològiques hitites, la província també conté un cert nombre de castells, ponts i mesquites dels períodes seljúcida i otomà.

## Districtes

La província de Çorum està dividida en 14 districtes (el districte de la capital apareix en negreta). Al costat de cada districte hi apareix la seva població:
** Çorum: 248.109 (districte central)
** Sungurlu: 62.939
** Osmancık: 45.052
** İskilip: 40.916
** Alaca: 39.738
** Bayat: 25.485
** Mecitözü: 20.199
** Kargı: 16.583
** Ortaköy: 10.725
** Uğurludağ: 8.343
** Dodurga: 7.909
** Oğuzlar: 7.733
** Laçin: 6.371
** Boğazkale: 5.342

## Mitjana anual de temperatures

| Mes | Gen | Feb | Mar | Abr | Mai | Jun | Jul | Ago | Set | Oct | Nov | Des |
| Mitjana més alta °C | 4.2 | 6.5 | 11.5 | 17.4 | 21.8 | 25.6 | 28.9 | 29.1 | 25.6 | 19.5 | 12.1 | 6.0 |
| Mitjana més baixa °C | -4.3 | -3.8 | -1.1 | 3.7 | 7.0 | 9.8 | 12.1 | 12.0 | 8.7 | 4.7 | 0.3 | -2.3 |
| font: www.meteor.gov.tr Arxivat 2008-06-17 a Wayback Machine. |||||||||||||

## Enllaços externs

* Lloc web oficial del governador de Çorum
* Lloc web oficial del municipi de Çorum
# Pugvin Mis

Pugvin Mis (en rus: Пугвин Мыс) és un poble (possiólok) del krai de Perm, a Rússia, que forma part del raion de Gaini. En el cens del 2010 tenia 64 habitants. Hi ha un carrer.